b'\n_START_ARTICLE_\nFiat 2000\n_START_SECTION_\nZgodovina\n_START_PARAGRAPH_\n\xc5\xbde leta 1915 je Luigi Cassali naredil na\xc4\x8drt za tank. Avtomobilska tovarna FIAT je prvo podjetje, ki se je lotilo izdelave prvega italijanskega tanka. Prvi prototip je bil narejen 21. junija 1917. Zaradi veliko te\xc5\xbeav s tem tankom je bil zaklju\xc4\x8dni tip tanka narejen \xc5\xa1ele leta 1918. Tank ni pri\xc5\xa1el v serijsko proizvodnjo. Naro\xc4\x8denih je bilo 50, vendar se je s koncem vojne kon\xc4\x8dal tudi ta projekt. Narejena sta bila le dva prototipa.\n_START_SECTION_\nOpis\n_START_PARAGRAPH_\nFiat 2000 je bil podobnih dimenzij kot tank Mark V, vendar je bil te\xc5\xbeak 40 ton, Mark V pa le 28 ton. Tank Fiat je bil sposoben preva\xc5\xbeati 10 ljudi. S 600 litrskim tankom je bil njegov doseg 75 kilometrov. Njegova slabost je bila hitrost, to se je pokazalo v bojnih razmerah, ko tank ni mogel slediti hitrim premikom sovra\xc5\xbenikov. Tudi to je vplivalo, da se tank ni uveljavil ter \xc5\xa1el v serijsko proizvodnjo.'